alexandrainst/scandi-wiki huggingface dataset:
Betty Ann Bjerkreim Nilsen

Betty Ann Bjerkreim Nilsen (født 7. september 1986) er en norsk langrenns- og orienteringsløper. I orientering er hun verdensmester i stafett.

Bjerkreim Nilsen er født og oppvokst i Kristiansand, men bor nå i Lillehammer, der hun har gått på Norges Toppidrettsgymnas, og konkurrerer for Lillehammer OK. Hun har utmerket seg i juniorklassen i begge idrettene.

Orientering 
I junior-VM 2005 ble det gull i stafett. I junior-VM 2006 fulgte hun opp med gull på mellomdistansen og sølv på langdistansen.

I 2009 løp hun første etappe på det norske laget som vant VM-gull i stafett. De øvrige løperne på det norske vinnerlaget var Anne Margrethe Hausken og Marianne Andersen.

Hun er for sesongen 2010 uttatt på orienteringslandslagets utviklingsgruppe.

Langrenn 
I 2004 ble hun nr 5 på 15 km fellesstart i junior-VM på ski. I junior-VM 2005 ble det to bronsemedaljer individuelt (jaktstart og 5 km) og gull i stafett. I junior-VM 2006 avanserte hun til sølv på jaktstart og nytt stafettgull.

Hun fikk plass på rekruttlandslaget foran sesongen 2006/07. Hun debuterte i verdenscupen i november 2006, og har en 9.-plass fra Kuusamo som foreløpig beste plassering. Hun ble tatt ut til VM i Sapporo, der hun ble nr 20 på jaktstart.

Referanser

Eksterne lenker 
 

Norske langrennsløpere
Norske orienteringsløpere
Verdensmestere i orientering
Juniorverdensmestere i langrenn
Deltakere under Ski-VM 2007
Fødsler i 1986
Diageo

Diageo er det største multinasjonale øl-, vin- og brennevinsselskapet i verden. Selskapet ble dannet i 1997 ved at Guinness og Grand Metropolitan fusjonerte. Selskapet har over 20 000 ansatte (2007), og en omsetning på over 13 milliarder dollar.

Noen av merkene eid av Diageo 
Guinness,  Johnnie Walker whisky, Smirnoff vodka,  Gordon's gin, Captain Morgan rom,  J&B, Seagram 7 Crown, VO, Bells, Bundaberg Rom, Bushmills, Baileys Irish Cream, Pimm's og vinselskap som Sterling og Beaulieu.

Diageo driver de skotske whisky-destilleriene Blair Athol, Caol Ila, Cardhu, Knockando, Glen Elgin, Clynelish, Cragganmore, Dalwhinnie, Glenkinchie, Glen Ord, Lagavulin, Oban, Royal Lochnagar og Talisker. Whisky herfra selges ikke utelukkende under destillerienes egne navn, men brukes også i produksjon av blended skotsk whisky.

Diageo eide fast food-kjeden Burger King til 2002 da den ble solgt til et konsortium ledet av amerikanske Texas Pacific for 1,5 milliarder dollar.

Eksterne lenker 
 

Bryggerier
Britiske industriselskaper
Foetus Ex Ore

Foetus Ex Ore er mannskoret ved Fakultet for medisin og helsevitenskap, NTNU, i Trondheim, og holder til ved St. Olavs hospital. Det er i all hovedsak et a cappella-kor og har fire stemmegrupper (1., 2. tenor og 1., 2. bass).

Historie 
Foetus Ex Ore ble opprettet 17. mars 1993 av leger og legestudenter ved Norges teknisk-naturvitenskapelige universitet (NTNU) i Trondheim.

Navn 
Korets navn, Foetus Ex Ore, er latin og lar seg direkte oversette til «foster ut av munnen». Navnet er ment å henspille på korets i plenum vedtagne devise; å gi publikum en «oral forløsning»

Organisasjon 
Årsmøtet (Sirius Ex Ore) er korets høyeste organ og vedtar korets Vedtekter. Fra årsmøtet utgår Foetus styre, bestående av:
 Primarius - leder.
 Notarius - nestleder og sekretær.
 Magister Spiritualis - sosialansvarlig.
 Numismaticus - økonomiansvarlig.
 Procurator Amicitia - ansvar for oppdrag og relasjoner utad.
 Caput Melicus - musikkrådsleder.

Medlemmer 
Foetus Ex Ore tar opp nye sangere i starten av høstsemesteret hvert år. Når de tas opp, får de tittelen meconium. Meconium er første steg på rangstigen i korets hierarki. Fullverdige medlemmer får tittelen Lem i en seremoni som finner sted på julebordet (Julius Ex Ore) hvert år. Medlemmer tituleres «Lem Etternavn», eventuelt «meconium Etternavn». Lemmer får også sitt latinske Foetus-navn på Julius Ex Ore. Dirigenten tituleres "Frøken Etternavn", og får etter hvert også sitt eget latinske Foetus-navn.

Sang 
Koret har et repertoar som strekker seg fra drikkeviser til salmer.

Gjennom tidene har åtte kantater blitt produsert for Foetus Ex Ore. De første seks er komponert av Knut Anders Vestad, mens de to nyeste er komponert av Geir Døhlie Gjerdsjø.
 Rosenborgkantate (1993) 
 Allmennmedisinsk kantate (1997) 
 Israelkantate (2000)
 Eine kleine Berlinerkantate (2001)
 Bern-/Edinburghkantate (2003/2004)
 Trondhjemskantate (2007)
 Jubileumskantate (2013)
 Foetus no. 8 (2018)

Reiseaktivitet 
Foetus Ex Ore har fra opprinnelsen gjestet en rekke land, særlig i forbindelse med avviklingen av The Association for Medical Education in Europe (AMEE). Blant AMEE-konferansene koret har opptrådt ved, er
 Praha, Tsjekkia (1997) 
 Be'er Sheva, Israel (2000) 
 Berlin, Tyskland (2001) 
 Edinburgh, Skottland (2004) 
 Trondheim, Norge (2007) 
 Praha, Tsjekkia (2008) 

Andre turneer, utenlands:
 Budapest, Ungarn (2010) 
 Kraków, Polen (2011) 
 Island (2013) 
 Budapest, Ungarn (2015) 
 Kraków, Polen (2015) 
 Marokko (2016) 
 London, Storbritannia – Normandie/Paris, Frankrike (2017)  
 Kraków, Polen (2017) 
Latvia (2018) 
Polen, Tsjekkia, Østerrike, Ungarn, Slovakia (2020) 
København, Danmark (2022) 

ds:

 UKA i Ås, (2012, 2014, 2016) 
 UKA i Trondheim (2013, 2017, 2019, 2021) 
 UKEN i Bergen (2014, 2016, 2018, 2022) 
 Korhelg i Tromsø (2013, 2017, 2019)

Diskografi 
 1999 - For Døve Ører (Omtale i Tidsskrift for Den norske lægeforening)
 2002 – Bed Side Story

Eksterne lenker 
 www.foetus.no
 http://www.ntnu.no/dmf/

Etableringer i 1993
Studentforeninger ved NTNU
Norske kor
Musikk i Trondheim
Michael Chiklis

Michael Chiklis (født 30. august 1963) er en Emmy- og Golden Globe-belønnet amerikansk skuespiller. 

Chiklis er best kjent som hovedrolleinnehaveren i de to politi-drama-seriene The Shield og The Commish, i tillegg til rollen som Ben Grimm/The Thing i Fantastic Four-filmene. Han har også spilt politietterforsker i grøsseren Rise: Blood Hunter fra 2007.

Michael Chiklis har også gitt stemmen sin til diverse roller i Family Guy og faren i den amerikanske versjonen av animefilmen Chihiro og heksene. I 1991 var han gjest i TV-serien Seinfeld.

Referanser

Eksterne lenker 
 
 
  Bildegalleri fra The Shield

Skuespillere fra USA
Emmy-vinnere
Personer fra USA av gresk opphav
Personer fra Lowell i Massachusetts
Leanid Karnijenka

Leanid Leanidavitsj Karnijenka (hviterussisk Леанід Леанідавіч Карніенка - Ljeanid Ljeanidavitsj Karnijenka, russisk Леонид Корниенко – Leonid Kornijenko, født 20. august 1987) er en hviterussisk langrennsløper.

I junior-VM i 2006 var Karnijenkas beste plassering en 16.-plass.

Under VM 2007 i Sapporo tok Karnijenka overraskende en sølvmedalje på 15 km fristil, bak nordmannen Lars Berger. Han hadde ikke deltatt i noen verdenscupløp før dette. Han hadde derfor svak FIS-ranking og dermed tidlig startnummer. Dette gav ham en fordel foran de senere startende fordi Karnijenka unngikk snøværet som satte inn omtrent halvveis i løpet.

Referanser

Eksterne lenker 
 

Hviterussiske langrennsløpere
Deltakere under Ski-VM 2007
Deltakere under Ski-VM 2009
Deltakere for Hviterussland under Vinter-OL 2010
Langrennsløpere under Vinter-OL 2010
Fødsler i 1987
Jæren tingrett

Jæren tingrett var en førsteinstansdomstol i Rogaland under Gulating lagmannsrett. Med virkning fra 1. mai 2021 ble Jæren tingrett slått sammen med Stavanger tingrett og Dalane tingrett til Sør-Rogaland tingrett.

Historikk 
Jæren tingrett var resultatet av sammenslåingen av tidligere Jæren tingrett, Sandnes tingrett samt Forsand kommune fra Ryfylke tingrett i 2006.

Domstolen hadde sete i Sandnes tinghus på Olav Vs plass i Sandnes og dekket kommunene Sandnes, Gjesdal, Forsand, Klepp, Time og Hå. Jæren tingrett dekket også Sola kommune frem til 1. juli 2007, da Ryfylke tingrett ble sammenslått med Stavanger tingrett og Sola ble overført til denne. Embetsleder var sorenskriver Anne Marie Aarrestad. Jæren tingrett hadde syv rettssaler og elleve dommere. 

Før 2006 var Jæren tingrett navnet på førstinstansdomstol for Hå, Sola, Klepp og Time, og hadde sete på Bryne i Time.

Referanser

Eksterne lenker 
 Hjemmeside 

Myndigheter i Rogaland
Sandnes
Solas historie
Gjesdal
Klepp
Time
Hå
Tingretter i Norge
Ryfylke tingrett

Ryfylke tingrett var en førsteinstansdomstol i Rogaland under Gulating lagmannsrett. Tingretten dekket kommunene Finnøy, Forsand, Hjelmeland, Kvitsøy, Randaberg, Rennesøy, Sauda, Strand og Suldal.

Domstolen hørte til en av de eldste i landet og på 1920-tallet ble det funnet rettsbøker fra 1604 i Statsarkivet i Bergen. Meget tyder derfor på at den ble opprettet allerede i 1591 da de første sorenskrivere ble utnevnt. Gjennom mer enn 400 år har sorenskriveren hatt en omflakkende tilværelse og det er sorenskrivergårder flere steder i Ryfylke, f.eks. på Jelsa i Suldal og i Knutsvik på Jøsneset (Hjelmeland). I moderne tid har domstolen vært lokalisert i Stavanger tinghus, siste embetsleder var sorenskriver Christian Fr. Wyller. Foruten sorenskriveren hadde domstolen én tingrettsdommer, én dommerfullmektig og fem funksjonærer.

Fra 1. juli 2007 ble domstolen slått sammen med Stavanger tingrett. Den nye domstolen beholdt Stavanger tingrett som navn og ledes av Helge Bjørnestad. I tillegg til de kommuner som de to domstolene allerede dekket, ble Sola, som tidligere var en del av Jæren tingrett, lagt inn under domstolen. Kommunene Sauda og Suldal ble i overført til Karmsund tingrett (senere til Haugaland tingrett), og Forsand ble overført til Jæren tingrett.

Finnøy kommune
Forsand kommune
Hjelmelands historie
Kvitsøy
Randaberg
Rennesøy
Saudas historie
Strands historie
Suldals historie
Myndigheter i Rogaland
Tidligere norske domstoler
Rusinsk

Rusinsk er et østslavisk språk i nær slekt med ukrainsk. Offisielt er språket en ukrainsk dialekt, noe som støttes av russiske og ukrainske språkforskere. Dette begrunnes i at det finnes en rekke overgangsdialekter mellom rusinsk og ukrainsk. De fleste andre språkforskere betrakter det som et selvstendig språk. Deres begrunnelse er at forskjellen mellom rusinsk og ukrainsk er minst like stor som mellom ukrainsk og hviterussisk. Dessuten finnes det også overgangsdialekter mellom russisk, hviterussisk og ukrainsk.

Rusinsk ble før 2. verdenskrig talt av i underkant av en million mennesker i Karpato-Ruthenia. I dag tales det av rundt 610 000 mennesker, og er ett av seks offisielle språk i den serbiske regionen Vojvodina.

Referanser 

Slaviske språk
Språk i Polen
Språk i Romania
Språk i Serbia
Språk i Slovakia
Språk i Ukraina
Språk i Ungarn
Bindon Blood

Bindon Blood (født 7. november 1842 nær Jedburgh i Skottland, død 16. mai 1940 i London) var en britisk general.

Liv og virke

Bakgrunn 
Bindon Blood hadde slektsbånd tilbake til oberst Thomas Blood som forsøkte å stjele de britiske kronjuvelene i 1671. 

Blood fikk utdannelse fra Royal Schoo i Banagher, Queen's College i Galway og Addiscombe Military College.

Militær 
Han deltok i flere av Storbritannias kolonikriger. Han begynte i 1860 ved Royal Engineers som midlertidig løytnant med ansvar for signalisering og bygging av  pontonbroer i India, og i kortere perioder i Zululand og Sør-Afrika.

Han ble kaptein i 1873, og tjenestegjorde med styrkene i Den nordvestlige grenseprovinsen (Jowaki) i Britisk India. 

I 1879 ble han sendt tilbake til Afrika for zulukrigen. Han kjempet så under den andre anglo-afghanske krigen og i slaget ved Tel-el-Kebir. I 1882 ble han  brevet overstløytnant.

Året etter, i 1883, giftet Blood seg med Charlotte E. Colvin, annen datter av sir Auckland Colvin, en ledende administrator i Bririsk India. Han dro deretter tilbake til India og tok kommando over Bengal Sappers and Miners i 1885. Etter syv år fikk han graden brigadegeneral, og tjenestegjorde i garnisonen i Rawalpindi og så i unnsettelsesstyrken kjent som Chitralekspedisjonen. Han kommanderte så Malakand Field Force og Buner Field Force, og kom garnisonen til unnsetning under beleiringen av Malakand. General Blood ledet dermed det første felttoget som unge løytnant Winston Churchill deltok i. Churchill har gitt en beskrivelse av general Bloods handlekraft i sin bok om felttoget, «The Story of the Malakand Field Force»:

''«Han hadde en personlig påkjenning i felttoget. En fanatiker som deltok i en delegasjon dro frem en kniv og styrtet mot han på 8 yards avstand. Sir Bindon Blood, i salen på sin hest, trakk sin revolver, som de fleste av oss anså at en general kun bar for syns skyld, og skjøt angriperen død på to yards avstand.»

Mot slutten av posteringen ble han forfremmet til generalmajor.

Lord Kitchener ble øverstkommandere under annen boerkrig sent i 1900, og bad om Blood, som ankom fra India tidlig i mars 1901. Han var i strid i seks måneder i Eastern Transvaal. I september 1901 vendte han tilbake til India og fikk der overkommandoen over  Punjab Command, dit han ankom påfølgende måned. He kept the local rank of Lieutenant-General.

I november 1907 gikk han ut av tjeneste og bosatte seg i London, hvor han fortsatte å leve et svært aktivt liv. Han was made colonel-commandant of the Royal Engineers in 1914 and worked to recruit soldiers for the First World War. He was aged 94 when he was made Chief Royal Engineer (CRE) in 1936. He died in 1940, survived by his one daughter.

Referanser

Eksterne lenker 

 Om familien Blood (engelsk)

Britiske generaler
Personer fra Scottish Borders
Fødsler i 1842
Dødsfall i 1940
Liste over småbåthavner i Norge

Liste over småbåthavner i Norge er en oversikt over de mest aktuelle marinaer, gjestehavner og naturhavner på strekninger frekventert av småbåter i Norge. Lukkede havner er ikke tatt med, og ikke naturhavner der tilgang til disse er stengt.

Småbåthavner i Norge

Usortert
 Bragdøya
 Håholmene
 Jomfruland
 Hvasser
 Bolærne
 Horten
 Oscarsborg
 Missingen
 Harstensund
 Grebbstad
 Borøya
 Sætre
 Sandspollen
 Drøbak
 Horten
 Holmsbu

Åsgårdstrand
 Hankø
 Flatskjær
 Stavern-distriktet
 Langøykilen
 Blindleia
 Kilen

Sverige
 Väderöerna
 Smøgen
 Marstrand
 Utkjeften
 Vinga
 LångedragPopup Koster
 Resö
 Hamnholmen
 Alvö/Persholmen
 Hunnebostrand  NY!
 Lilla Kornö
 Fiskebäckskil
 Gullholmen
 Ellös
 Rörö
 Källö Knippla
 Göta kanal

Danmark
 Skagen
 Østerby
 Sæby
 Grenaa
 Korsør
 Gilleleje
 Cristianshavn
 Bornholm
 Læsø?
 Ebeltoft

Limfjorden
 Thyborøn
 Lemvig
 Thisted
 Løgstør

Eksterne lenker
 havneguide
 Båtwiki - havner

Småbåthavner
Norsk sjøfart
Morten Schakenda

Morten Schakenda (født 7. juni 1966 i Gjerdsvika på Sunnmøre, død 14. mars 2022) var en norsk kokk og baker.

Karriere 
Schakenda var opprinnelig fra Gjerdsvika på Sunnmøre.

Etter utdannelse på skoleskipet MS «Gann» arbeidet han på Ulstein Hotell. Videre var han ansatt ved Gastronomisk institutt i Stavanger i åtte år, hvorav han var leder ved instututtet i de siste to. Han debuterte på kokkelandslaget (1997).  Han har arbeidet på Bagatelle, Jans Mat og Vinhus, Terra Restaurant, D'Artagnan og Holmenkollen Restaurant.

Etter tre år som lærling på Åpent Bakeri etablerte han bakeri i Lom i 2004.

Bøker 
 Med skjell fra gaffelen (2004), utgitt med Stein Mortensen og Charles Tjessem
 Morten Schakenda om boller, brød og tilfeldigheter fra Bakeriet i Lom (2009), skrevet sammen med John Rørdam
 Schakendas bakeskole (2010), skrevet sammen med John Rørdam

Dokumentarfilm 
I 2019 hadde filmen Hel ved – Historien om Morten Schakenda premiere. Dokumentaren var regissert av Samy El Mekkaoui, og produsert av Jannicke Tolfsen.

Referanser 

Norske kokker
Norske matskribenter
Personer fra Sande kommune i Møre og Romsdal
Bakere og konditorer
Sandane Turn og Idrettslag

Sandane Turn og Idrettslag (STIL) (stiftet 1900) er en fleridrettsklubb på Sandane i Gloppen kommune, Sogn og Fjordane. 

STIL organiserer flere idretter med fotball, håndball, turn, friidrett  som de største idrettene. I tillegg har laget en barneidrettsgruppe, en racketgruppe (tennis og badminton) og en trim- og merkegruppe. Laget har ca 900 medlemmer.

Tabell 2013

Historie 
Sandane Turn og Idrettslag ble stiftet i 1900. Presten Reiel Nybø var sentral i dette arbeidet. Han var også medvirkende til at Nordfjord Idrætsforbund også ble stiftet dette året. Nordfjord Idrætsforbund stod bak årlige regionale arrangement, et skirenn om vinteren og et friidrettsstevne på høsten. Nybø var leder for lagets turngruppe de første årene, mens redaktøren av bladet «Nordfjord», Hans Thorsen, ble STILs første formann og satt i årene 1900-1904.

Bukta Idrettslag ble stiftet i 1901, men ble senere avviklet og utøverne gikk til STIL. Indre Gloppen Idrettslag ble stiftet i 1904, men ble avviklet etter 20 år da laget slo seg sammen med STIL i 1924. Sandane fotball-lag ble stiftet i 1922 og brukte Utstillingsplassen på Øyrane på Austrheim, vest for Sandane, som hjemmearena. Etter sju år, i 1929, gikk laget inn i STIL.

I 1922 ble Sandane fotball-lag stiftet. Laget spilte sine hjemmekamper på utstillingsplassen på Øyrane, vest for Sandane sentrum. I 1929 gikk laget inn i STIL.

STIL bygde idrettsplassen på Sandane ved Firda videregående skole i 1926. I 1933 bygde de Turnhallen i tilknytning til idrettsplassen. Turnhallen ble revet i 1987 og erstattet med klubbhuset Stilstova, med utstyrslager og garderobeanlegg. I 2008 kjøpte klubben et 30 mål stort område sentralt på Sandane. Området ble samme år regulert til idrettsformål. En kunstgressbane for fotball sto ferdig i september 2008, og banen ble offisielt åpnet 25. april 2009. Anlegget har fått navnet Sandane Idrettspark. Det er senere bygt en tarzanløype, en sykkelløype og en klatrepark (ferdigstilles 2015).  I 2011 sto et klubbhus/garderobebygg ferdig. I 2014 ble en treningshall for fotball (20 x 45 meter) reist.

I 1933 ble Ole Skrivervik (1881-1977) offiser, landhandler og instruktør for turntroppene til STIL i 20 år, klubbens første æresmedlem.

Kjente utøvere 
 Rune Bolseth (f. 1980), fotballspiller for Sogndal Idrettslag
 Sigrid Heien Hansen (f. 1995), fotballspiller for Arna-Bjørnar Fotball
 Asbjørn Hansen (1916–2007), tidligere mellomdistanseløper
 Ole Morten Mardal (f. 1969), tidligere lengdehopper
 Gudmund Skrivervik (f. 1921, d. 2016), tidligere friidrettsutøver

Litteratur
Ove Eide gav i 2002 ut boken «Hundre år med STIL», en historisk gjennomgang av lagets første 100 år.

Eksterne lenker 
 

Idrettslag i Gloppen
Idrettslag etablert i 1900
Fotballag i Sogn og Fjordane
Fotballag etablert i 1900
1900 i Norge
Friidrettslag i Norge
Agder lagmannsrett

Agder lagmannsrett er en av seks lagmannsretter i Norge. Lagmannsretten er ankedomstol i så vel sivile saker som straffesaker og dekker fylkene Vestfold og Telemark og Agder (unntatt Sirdal kommune), jf. oversikten nederst på siden over de tingretter som hører til Agder lagdømme.

Agder lagmannsrett holder til i Skien med kontorer og rettslokaler i Statens Hus. Den holder også rettsmøter i tinghusene i Tønsberg, Arendal og Kristiansand. Når det er behov settes det også rett andre steder, særlig gjelder dette saker der det er nødvendig med befaring. Domstolen ledes av en førstelagmann (for tiden Dag Bugge Nordén) og har i tillegg to lagmenn og nitten fast utnevnte lagdommere. Domstolen ble etablert i 1936 i forbindelse med at lagmannsrettene ble ankedomstoler i sivile saker i stedet for overrettene. Ved etableringen hadde den en lagmann og tre lagdommere samt funksjonærer.

Lagmannsretten behandler alle anker over avgjørelser i de tingretter som hører til lagdømmet – både i straffsaker og sivile saker, se nærmere om saksbehandlingen i artikkelen lagmannsrett. Lagmannsrettens avgjørelser kan – i noe begrenset utstrekning – ankes til Høyesterett.

Eksterne lenker

Agder lagmannsretts hjemmeside

Domstoler i Norge
Myndigheter i Vestfold og Telemark
Myndigheter i Agder
Tabriz

Tabriz (persisk: تبریز Tabriz, Aserbajdsjansk: تبریز Təbriz eller Täbriz) er hovedstaden i den iranske provinsen Øst-Aserbajdsjan og det nordvestlige Irans største by med en befolkning på 1 558 693 innbyggere (2016). Byen ligger nord for den inaktive vulkanen Sahand og sør for fjellet Eynali, som kan ses fra hele byen.

Referanser

Eksterne lenker 
 

Byer i Iran
Provinsen Øst-Aserbajdsjan
Fetsund Lenser

Fetsund Lenser er et nasjonalt kulturminne, fløtningsmuseum og våtmarkssenter ved Glommas utløp i Øyeren ved Fetsund i Lillestrøm kommune. Fetsund Lenser ble opprettet som tømmersorteringsanlegg i 1861, og nedlagt da fløting av tømmer i Glomma opphørte i 1985. I dag er det en del av MiA - Museene i Akershus.

Ved arbeiderboligen «Vinkelen» ligger Fet kommunes tusenårssted, et flommerke i form av en ca. 7 meter høy stein med markeringer av vannstandene under de største flommene i Glomma.

Historikk 
Tømmerfløting i Glomma begynte på 1300-tallet, men fikk større omfang da oppgangssagene kom på 1500-tallet. Til å begynne med ble tømmeret i Glomma buntet, «soppet», i Bingen lenser ved Sørumsand. Herfra ble tømmerflåtene slept med båter til de mange sagbrukene langs Øyeren og i Lillestrøm. Da jernbanebrua i Fetsund kom i 1861, ble Bingen lenser flyttet til Fetsund. Ved Bingen ble det etablert en atterhaldslense hvorfra en kunne slippe på tømmer etter som det var behov ved Fetsund.

Fetsund Lenser er i dag fredet som landets eneste gjenværende fløtningsanlegg. Fetsund Lenser er også eneste bevarte fløtningsanlegg i verden.http://mia.no/fetsundlenser/flotingsmuseet Det er bevart som et enestående kulturminne og et levende museum med verksteder for tradisjonelt håndverk, kafé og museumsbutikk. Fetsund Lenser ligger i et vakkert naturområde ved innfallsporten til Nord-Europas største innlandsdelta. I området er det natur- og kultursti.

Bilder fra fløtningsmuseumet

Eksterne lenker 
 
 To millioner tømmerstokker ved Sørumsand og Fetsund lenser – Filmavisen, 4. aug. 1941
 Kort om Fetsund Lenser 
 Historiske fotografier fra Fetsund Lenser
 
 Forvaltningsplan for Fetsund Lenser (PDF)

Museer i Viken
Kultur i Viken
Kulturminner i Lillestrøm
Glommavassdraget
Tømmerfløting
Olavsrosa
Fredete byggverk i Viken
Tekniske og industrielle kulturminner i Norge
Etableringer i 1861
Byggverk i Lillestrøm kommune
Geir Morstad

Geir Morstad (født 21. september 1956) er en norsk skuespiller fra Asker. Han medvirket som Espen i «Familiesagaen De syv søstre» og var en stund med i «Hotel Cæsar» som hotellrestaurantens kokk Birger Bahr. I humorserien «Det gode selskap» (2004) parodierte han Rosemarie Köhn, Saddam Hussein og Tore Skoglund.

Referanser

Eksterne lenker 
 

Norske skuespillere
Skuespillere i Hotel Cæsar
Personer fra Asker kommune
Puls (TV-program)

Puls er et norsk helse- og livsstilsmagasin som har gikk på NRK-TV fra 1999 til 2015. Programserien ble sendt mandager på NRK1 og erstattet Helse-refleks. Vinteren 2010 startet Puls sending av serien "Bedre Puls -Yngvar finner ditt talent", der treneren Yngvar Andersen finner idrettstalentet til fire vanlige nordmenn. Siden ble konseptet Bedre Puls produert med andre tematitteler.  

Serien hadde premiere på NRK den 20. september 1999 og har siden oppstarten tatt opp forskjellige helse- og livsstilsrelaterte temaer med reportasjer og diskusjoner i studio. Temaene spenner til alt fra vennskap, rusmisbruk og overvekt til psykiske problemer, sorg og seksualitet. I 2010 gjennomgikk programmet en omlegging der det ikke lenger var et utpreget helseprogram, men også om livsstil og trening. 

Programmet fikk Gullruten 2001 for beste magasinprogram.

Programledere
1999-01 Helene Sandvig
2001-02 Vera Kvaal 
2002-04 Anbjørg Sætre Håtun
2005-05 Kjersti Mo
2006-08 Helene Sandvig
2008-10 Gry Blekastad Almås
2010- Helene Sandvig

Referanser

Eksterne lenker 
 

Norske helseprogrammer på TV
TV-produksjoner på NRK
Norske TV-serier fra 1990-årene
Norske TV-serier fra 2000-årene
Norske TV-serier fra 2010-årene
Gullruten for beste TV-program